ਉਹ ਮੁਲਕ ਜਿੱਥੇ ਆਪਣੀ ਮਰਜ਼ੀ ਨਾਲ ਜਾਨ ਦੇਣ ਜਾਂਦੇ ਹਨ ਲੋਕ\nਮੌਤ ਤੋਂ ਪਹਿਲਾਂ ਕੀਤੀ ਗਈ ਪ੍ਰੈਸ ਕਾਨਫ਼ਰੰਸ ਵਿੱਚ ਉਨ੍ਹਾਂ ਕਿਹਾ ਕਿ ਉਹ ਅਜਿਹਾ ਬਜ਼ੁਰਗਾਂ ਲਈ ਇੱਛਾ ਮੌਤ ਲਈ ਆਵਾਜ਼ ਉਠਾਉਣ ਲਈ ਕਰ ਰਹੇ ਹਨ। 

ਕਾਗਜ਼ੀ ਕਾਰਵਾਈਆਂ ਪੂਰੀਆਂ ਹੋਣ ਮਗਰੋਂ ਉਨ੍ਹਾਂ ਨੇ ਬੜੇ ਹੀ ਸ਼ਾਂਤ ਲਹਿਜੇ ਵਿੱਚ ਕਿਹਾ, "ਹੁਣ, ਅਸੀਂ ਕਿਸ ਗੱਲ ਦਾ ਇੰਤਜ਼ਾਰ ਕਰ ਰਹੇ ਹਾਂ?"

ਡੇਵਿਡ ਗੁਡਾਲ ਦਾ ਜਨਮ ਲੰਡਨ ਵਿੱਚ ਹੋਇਆ ਸੀ ਅਤੇ ਫਿਲਹਾਲ ਆਸਟਰੇਲੀਆ ਵਿੱਚ ਰਹਿ ਰਹੇ ਸਨ। ਉਨ੍ਹਾਂ ਨੇ ਆਪਣੀ ਇੱਛਾ-ਮੌਤ ਲਈ ਸਵਿਟਜ਼ਰਲੈਂਡ ਚੁਣਿਆ।

ਪਰ ਕਿਉਂ ਕੀ ਇਸ ਦੇ ਪਿੱਛੇ ਕੋਈ ਖ਼ਾਸ ਵਜ੍ਹਾ ਹੈ?

ਅਸਲ ਵਿੱਚ ਦੁਨੀਆਂ ਦੇ ਕਈ ਦੇਸਾਂ ਵਿੱਚ ਸਵੈ-ਇੱਛਾ ਮੌਤ ਦੀ ਆਗਿਆ ਤਾਂ ਹੈ ਪਰ ਸ਼ਰਤ ਇਹ ਹੁੰਦੀ ਹੈ ਕਿ ਵਿਅਕਤੀ  ਕਿਸੇ ਗੰਭੀਰ ਬਿਮਾਰੀ ਨਾਲ ਜੂਝ ਰਿਹਾ ਹੋਵੇ।

ਪੂਰੀ ਦੁਨੀਆਂ ਵਿੱਚ ਸਵਿਟਜ਼ਰਲੈਂਡ ਹੀ ਇੱਕ ਅਜਿਹੀ ਥਾਂ ਹੈ ਜਿੱਥੇ ਤੰਦਰੁਸਤ ਵਿਅਕਤੀ ਵੀ ਆਪਣੀ ਮਰਜ਼ੀ ਨਾਲ ਜਾਨ ਦੇ ਸਕਦਾ ਹੈ, ਖ਼ੁਦਕੁਸ਼ੀ ਕਰ ਸਕਦਾ ਹੈ। 

ਇਸ ਨੂੰ 'ਅਸਿਸਟਡ ਸੂਈਸਾਈਡ' ਜਾਂ 'ਮਦਦ ਨਾਲ ਕੀਤੀ ਖ਼ੁਦਕੁਸ਼ੀ' ਕਿਹਾ ਜਾਂਦਾ ਹੈ।

ਡੇਵਿਡ ਗੁਡਾਲ ਨੇ ਵੀ 'ਮਦਦ ਨਾਲ ਕੀਤੀ ਖ਼ੁਦਕੁਸ਼ੀ' ਕੀਤੀ ਹੈ।

'ਮਦਦ ਨਾਲ ਕੀਤੀ ਖ਼ੁਦਕੁਸ਼ੀ' ਕੀ ਹੁੰਦੀ ਹੈ?

ਜਦੋਂ ਕੋਈ ਵਿਅਕਤੀ ਆਪਣੀ ਮਰਜ਼ੀ ਨਾਲ ਖ਼ੁਦਕੁਸ਼ੀ ਕਰਨਾ ਚਾਹੇ ਅਤੇ ਇਸ ਲਈ ਕਿਸੇ ਦੀ ਮਦਦ ਲਵੇ ਤਾਂ ਇਸ ਨੂੰ 'ਮਦਦ ਨਾਲ ਕੀਤੀ ਖ਼ੁਦਕੁਸ਼ੀ' ਕਿਹਾ ਜਾਂਦਾ ਹੈ।

ਇਸ ਵਿੱਚ ਮਰਨ ਦੀ ਇੱਛਾ ਰੱਖਣ ਵਾਲੇ ਵਿਅਕਤੀ ਨੂੰ ਦੂਸਰਾ ਵਿਅਕਤੀ ਮਰਨ ਦੇ ਸਾਧਨ ਦਿੰਦਾ ਹੈ। 

ਆਮ ਤੌਰ 'ਤੇ ਜ਼ਹਿਰੀਲੀ ਦਵਾਈ ਦਾ ਟੀਕਾ ਲਾ ਕੇ ਮਰਨ ਵਿੱਚ ਮਦਦ ਕੀਤੀ ਜਾਂਦੀ ਹੈ।

ਸਵਿਟਜ਼ਰਲੈਂਡ ਵਿੱਚ 'ਅਸਿਸਟਡ ਸੂਈਸਾਈਡ' ਲਈ ਇੱਕ ਸ਼ਰਤ ਇਹ ਵੀ ਹੈ ਕਿ ਮਦਦ ਕਰਨ ਵਾਲੇ ਨੇ ਇਹ ਲਿਖਤੀ ਦੇਣਾ ਹੁੰਦਾ ਹੈ ਕਿ ਇਸ ਵਿੱਚ ਉਸਦਾ ਕੋਈ ਨਿੱਜੀ ਹਿੱਤ ਨਹੀਂ ਹੈ।

ਵਿਦੇਸ਼ੀਆਂ ਨੂੰ ਵੀ ਖ਼ੁਦਕੁਸ਼ੀ ਦੀ ਆਗਿਆ

'ਦਿ ਇਕਨਾਮਿਸਟ' ਮੁਤਾਬਕ ਸਵਿਟਜ਼ਰਲੈਂਡ ਇੱਕ ਅਜਿਹਾ ਦੇਸ ਹੈ ਜਿੱਥੇ ਕਿਸੇ ਬਾਲਗ ਦੀ ਮਰਨ ਵਿੱਚ ਮਦਦ ਕੀਤੀ ਜਾਂਦੀ ਹੈ। ਇੱਥੇ ਗੰਭੀਰ ਬਿਮਾਰੀ ਵਾਲੀ ਕੋਈ ਸ਼ਰਤ ਨਹੀਂ ਹੈ।

ਇੱਥੇ ਵਿਦੇਸ਼ੀਆਂ ਨੂੰ ਵੀ ਉਨ੍ਹਾਂ ਦੀ ਮੌਤ ਵਿੱਚ ਮਦਦ ਕੀਤੀ ਜਾਂਦੀ ਹੈ। ਯਾਨੀ ਕਿਸੇ ਹੋਰ ਦੇਸ ਦੇ ਨਿਵਾਸੀਆਂ ਨੂੰ ਵੀ 'ਅਸਿਸਟਡ ਸੂਈਸਾਈਡ' ਦੀ ਸਹੂਲਤ ਮਿਲ ਜਾਂਦੀ ਹੈ।

ਸਵਿਟਜ਼ਰਲੈਂਡ ਦੇ ਅਧਿਕਾਰਕ ਅੰਕੜਿਆਂ ਮੁਤਾਬਕ 2014 ਵਿੱਚ 742 ਲੋਕਾਂ ਨੇ ਇਸ ਮਦਦ ਨਾਲ ਖ਼ੁਦਕੁਸ਼ੀਆਂ ਕੀਤੀਆਂ। ਜਦ ਕਿ 1,029 ਲੋਕਾਂ ਨੇ ਬਿਨਾਂ ਕਿਸੇ ਮਦਦ ਦੇ ਆਪਣੀ ਕਹਾਣੀ ਖਤਮ ਕੀਤੀ ਸੀ।

'ਅਸਿਸਟਡ ਸੂਈਸਾਈਡ' ਕਰਨ ਵਾਲਿਆਂ ਵਿੱਚ ਬਹੁਗਿਣਤੀ  ਗੰਭੀਰ ਬਿਮਾਰੀਆਂ ਤੋਂ ਪੀੜਤ ਬਜ਼ੁਰਗ ਸਨ।

ਮਰਨ ਤੋਂ ਪਹਿਲਾਂ ਗੁਡਾਲ ਨੇ ਕੀ ਕਿਹਾ?

ਮਰਨ ਤੋਂ ਪਹਿਲਾਂ ਡੇਵਿਡ ਗੁਡਾਲ ਨੇ ਮੀਡੀਆ ਨੂੰ ਕਿਹਾ ਕਿ 'ਅਸਿਸਟਡ ਸੂਈਸਾਈਡ' ਦੀ ਵੱਧ ਤੋਂ ਵੱਧ ਆਗਿਆ ਦਿੱਤੀ ਜਾਣੀ ਚਾਹੀਦੀ ਹੈ।

ਉਨ੍ਹਾਂ ਕਿਹਾ, ਮੇਰੀ ਉਮਰ ਵਿੱਚ, ਅਤੇ ਇੱਥੋਂ ਤੱਕ ਕਿ ਮੇਰੇ ਤੋਂ ਛੋਟੇ ਕਿਸੇ ਵੀ ਵਿਅਕਤੀ ਨੂੰ ਆਪਣੀ ਮੌਤ ਚੁਣਨ ਲਈ ਆਜ਼ਾਦ ਹੋਣਾ ਚਾਹੀਦਾ...\n\ntl;dr:
ਬੀਤੇ ਦਿਨੀਂ 104 ਸਾਲਾ ਮਸ਼ਹੂਰ ਜੀਵ ਵਿਗਿਆਨੀ ਡੇਵਿਡ ਗੁਡਾਲ ਨੇ ਸਵਿਟਜ਼ਰਲੈਂਡ ਦੇ ਇੱਕ ਕਲੀਨਿਕ ਵਿੱਚ ਜਾ ਕੇ ਆਪਣੀ ਜੀਵਨ ਲੀਲ੍ਹਾ ਖ਼ਤਮ ਕਰ ਲਈ।